section_heading: Povijest Zebuluna
paragraph_text: Ovo je pleme u svim popisima i biblijskim izvještajima prikazano prilično brojno u odnosu na mali prostor što ga je zaposjelo, te mu je bilo moguće podići i najveću vojsku. Ipak, čini se da je početkom Kraljevstva Izraela pleme Zebulun već bilo sasvim nevažno, jer se ne spominje u Salomonovoj upravnoj podjeli kraljevstva. Spominje se još u doba kralj Ezekije, kralja Jude, u 8. st. prije Krista, kad neki članovi ovog plemena traže mogućnost da dođu u Jeruzalem proslaviti Pashu. Nakon progonstva u Babilon više nema spomena Zebuluna.